คำสั่งหัวหน้าคณะรักษาความสงบแห่งชาติ ที่ 34/2559 เรื่อง การกำหนดตำแหน่งและแต่งตั้งข้าราชการให้ดำรงตำแหน่ง 
คำสั่งหัวหน้าคณะรักษาความสงบแห่งชาติ
คำสั่งหัวหน้าคณะรักษาความสงบแห่งชาติ
ที่ ๓๔/๒๕๕๙
เรื่อง
การกำหนดตำแหน่งและแต่งตั้งข้าราชการให้ดำรงตำแหน่ง
 

เพื่อประโยชน์ในการบริหารราชการในกระทรวงยุติธรรม
และสำนักงานคณะกรรมการป้องกันและปราบปรามยาเสพติด
มีประสิทธิภาพและมีความเหมาะสมมากยิ่งขึ้น สอดคล้องกับแนวทางการปฏิรูปประเทศ
อาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว)
พุทธศักราช ๒๕๕๗ หัวหน้าคณะรักษาความสงบแห่งชาติ
โดยความเห็นชอบของคณะรักษาความสงบแห่งชาติ จึงมีคำสั่ง ดังต่อไปนี้

ข้อ ๑ ให้ นายณรงค์ รัตนานุกูล พ้นจากตำแหน่ง
เลขาธิการคณะกรรมการป้องกันและปราบปรามยาเสพติด
และให้ดำรงตำแหน่ง ผู้ตรวจราชการพิเศษ ในสำนักงานปลัดสำนักนายกรัฐมนตรี
สำนักนายกรัฐมนตรี

ข้อ ๒ ให้ นายศิรินทร์ยา สิทธิชัย พ้นจากตำแหน่ง
รองเลขาธิการคณะกรรมการป้องกันและปราบปรามยาเสพติด และให้ดำรงตำแหน่ง เลขาธิการคณะกรรมการป้องกันและปราบปรามยาเสพติด

ข้อ ๓ ให้ นายพสิษฐ์ อัศววัฒนาพร พ้นจากตำแหน่ง
ผู้อำนวยการสำนักงานกิจการยุติธรรม กระทรวงยุติธรรม และให้ดำรงตำแหน่ง
ที่ปรึกษาด้านกฎหมาย สำนักงานปลัดกระทรวงยุติธรรม กระทรวงยุติธรรม

ข้อ ๔ ให้ นายวัลลภ นาคบัว พ้นจากตำแหน่ง
รองผู้อำนวยการสำนักงานกิจการยุติธรรม กระทรวงยุติธรรม และให้ดำรงตำแหน่ง
ผู้อำนวยการสำนักงานกิจการยุติธรรม

ข้อ ๕ ให้ข้าราชการซึ่งดำรงตำแหน่งข้างต้นปฏิบัติหน้าที่ตามตำแหน่งตั้งแต่วันที่คำสั่งนี้ใช้บังคับเป็นต้นไป
การเปลี่ยนแปลงตำแหน่งภายหลังวันที่คำสั่งนี้ใช้บังคับ
ให้เป็นไปตามที่คณะรัฐมนตรีพิจารณา

ข้อ ๖ ให้สำนักงานคณะกรรมการข้าราชการพลเรือน
สำนักงบประมาณ
และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าว
และให้นายกรัฐมนตรีนำความกราบบังคมทูลเพื่อทรงแต่งตั้งข้าราชการให้ดำรงตำแหน่ง
หรือพ้นจากตำแหน่งตามคำสั่งนี้ตามมาตรา ๒๔ ของรัฐธรรมนูญแห่งราชอาณาจักรไทย
(ฉบับชั่วคราว) พุทธศักราช ๒๕๕๗

ข้อ ๗[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


สั่ง ณ วันที่ ๕
กรกฎาคม พุทธศักราช ๒๕๕๙
พลเอก ประยุทธ์ จันทร์โอชา
หัวหน้าคณะรักษาความสงบแห่งชาติ







กัญฑรัตน์/ปริยานุช/จัดทำ
๕ สิงหาคม ๒๕๕๙

วิชพงษ์/ตรวจ
๑๕ สิงหาคม
๒๕๕๙









[๑] ราชกิจจานุเบกษา
เล่ม ๑๓๓/ตอนพิเศษ ๑๕๐ ง/หน้า ๒๓/๕ กรกฎาคม ๒๕๕๙